Для вялікага арляца, на жаль, існуе шмат пагроз: неспакой каля гнязда, змяншэнне плошчы адкрытых нізінных балот, асушальная меліярацыя, разворванне асушаных балот пад агракультуры, засваенне поймаў пад лецішчы і іншае будаўніцтва. А яшчэ адмоўна ўплывае на колькасць гэтых птушак браканьерскі адстрэл, амаладжэнне лясоў, высяканне гнездавых дрэў, драпежніцтва лясной куніцы і арлана-белахвоста. У выніку від уключаны ў Чырвоную кнігу Беларусі. Яго адносяць да відаў пад глабальнай пагрозай, захаванне якіх магчымае толькі праз нашы актыўныя дзеянні.